Sign in / Join .st0{fill:#34437F;} .st1{fill:#878787;} Monday, September 20, 2021 ikteb hawn… Fittex Birkirkara jwaqqgħu l-ewwel punti Minn talk.mt September 19, 2021 talk.mt Ritratt: Christine Borg Birkirkara ………1 Floriana …………1 Wara tliet rebħiet minn daqstant partiti, Birkirkara waqqgħu l-ewwel punti tagħhom meta ġew miżmuma fi draw ta' 1-1 minn Floriana liema riżultat ipoġġihom żewġ punti wara l-leaders Hibernians hekk kif fallew ir-rekord ta' punti massimi. Min-naħa tagħhom, Floria­na żammew ir-rekord tagħ­hom ta' bla telfa. Il-coach tal-Greens, Gianluca Atzori, żamm l-istess formazzjoni wara r-rebħa kontra Valletta waqt li Birkirkara kellhom bidla waħda hekk kif Claudio Bonanni rritorna għalihom u ħa post Diego Venancio. Birkirkara ħarġu jfittxu l-goal u cross-shot ta' Jeferson Macedo ġie mdawwar f'corner minn Kitanov wara biss minuta. Fl-14-il minuta, Macedo għadda l-ballun lil Fe­derico Falcone li kellu x-xutt fil-baxx salvat mill-goalkeeper ta' Floriana. Il-Furjaniżi rrispondew b'az­zjoni personali ta' Ryan Camenzuli, li minnha ra x-xutt b'saħħtu minn barra l-kaxxa jiġi mdawwar f'corner minn Daniel Fernandes. Fit-32 minuta, Floriana reġ­għu resqu viċin b'daqqa ta' ras ta' Christian Rutjens li għaddiet ftit għoli wara cross ta' Camenzuli u sitt minuti wara, free-kick ta' Bonanni għal Birkirkara għadda barra. Sitt minuti minn tmiem l-ewwel taqsima, Floriana fetħu l-iskor meta cross mil-lemin ta' Caseres ma ġiex ikklerjat mid-difiża Karkariża u KRISTIAN KEQI ftit sab diffikultá mill-viċin. Iżda minuta fit-tieni taqsima, Birkirkara kisbu d-draw meta Jeferson Macedo avvanza fuq il-lemin u għadda l-ballun lejn FEDERICO FALCONE li b' xutt djagonali għeleb lil Kitanov. Fit-63 minuta, Paul Mbong kellu t-tentattiv minn barra l-kaxxa jiġi mdawwar f'corner minn Kitanov waqt li fil-75 minuta, xutt angolat ta' Cain Attard ġie salvat mill-goalkeeper Fur­janiż. Seba' minuti mit-tmiem, is-sostitut Leandro Aguirre kien sfortunat li laqat il-mimduda b'xutt minn barra l-kaxxa. REFEREES: Alan Camilleri, Paul Apap RABA' UFF: Philip Farrugia SKORERS: K. Keqi 39 (F); F. Falcone 46 (B) AMMONITI: A. Caseres, J. Busuttil, M. Garcia (F); Y. Yankam (B) PLAYER TAL-LOGĦBA – Federico Falcone (Birkirkara) Artiklu preċedenti "Naħdmu favur il-protezzjoni tal-ħolqien, li jagħti n-nifs lill-ħajja, għax il-qerda tiegħu ġġib il-qerda tal-ħajja umana" Artiklu li jmiss Gudja United jaħsdu lil Sliema Wanderers